**Referat fra møte i AU**

Tid: 09.05.2018 kl. 0900 – 10.30

Sted: Telefonkonferanse

Til stede fra AU: Bjørn Ropstad, Per Kristian Lunden, Gro Anita Mykjåland og Lena Rannestad Kloster. Forfall: Robert Cornels Nordli, Margrethe Handeland og Unni Nilsen.

Gjest i møte: Roy Mersland (rådgiver)

Referat: Rune Røiseland (sekretariat)

**Oppsummering av møte**

1. **AU som valgkomite til styre og bedriftsforsamling**

AU er valgkomite for eiermøte og skal innen 25. mai ha klar en innstilling til medlemmer og varamedlemmer for styret og bedriftsforsamlingen i Agder Energi.

Formelt er det selskapet bedriftsforsamling som velger styre, etter at eiermøte har innstilt kandidatene. Kommende bedriftsforsamling arrangeres 29.5. kl 10.00. Videre er det selskapets generalforsamling som formelt velger bedriftsforsamling. Dette skjer etter planen senere på dagen 29.5.

AUs arbeid som valgkomite startet med en evaluering og individuelle samtaler med sittende styremedlemmer og varamedlemmer utpekt av Agdereierne. Alle er spurt om sine erfaringer de to siste årene og utfordret på viktige forhold knyttet til Agder Energi og utsiktene videre. Flere aktuelle kandidater utenfor det sittende styret har også blitt kartlagt, referansesjekket og intervjuet av AU.

Etter en grundig prosess gjennom våren konkluderte AU med følgende innstillinger for styre de kommende to årene:

Lars Erik Torjussen, som styreleder

Tine Sundtoft, som styrets nestleder

Leif Atle Beisland, som medlem

Jill Akselsen, som medlem

Svein Anders Tunheim, 1. vara
Mette Harv, 2. vara

For Bedriftsforsamlingen innstilles følgende kandidater:

Per Kristian Lunden (leder), Risør kommune

Kirsten Helene Myren, Vegårshei kommune
Jon Rolf Næss, Bykle kommune

Reidun Bakken, Audnedal kommune

Jan Sigbjørnsen, Flekkefjord kommune

Varamedlemmer:

Nils Olav Larsen, Vennesla kommune

Janne Fardal Kristoffersen, Lindesnes kommune

Gro Anita Mykjåland, Iveland kommune

Per Kristian Lunden deltok ikke i utvalgets konklusjoner for innstilling av medlemmer i bedriftsforsamlingen.

1. **Utbyttepolitikk for Agder Energi**
Til møte var rådgiver Roy Mersland bedt om å forberede en utredning av grunnlaget for ny utbyttepolitikk fra Agdereierne. Mersland har basert arbeidet på offentlig kjent informasjon med bistand fra konsernet.

Etter en grundig gjennomgang av historiske tall, fremtidsprognoser, vedtatte investeringsplaner, selskapets nåværende kapitalsituasjon og rammeverket som Agdereierne fastslår i sin kommende eierskapsmelding med målsetting om rating BBB+ er det AUs foreløpige konklusjon at ny utbyttepolitikk bør baseres på følgende forhold:

	1. At *gulvet* i den tidligere beregningsmodellen *fjernes*
	2. At *vesentlige salgsgevinster holdes utenfor* utbyttegrunnlaget
	3. At veiledende utbytteprosent settes til *70% av resultat*
	4. At *underliggende IFRS* klart defineres på forhånd og innføres som regnskapsspråk for beregning av utbytte
	5. At utbytte også i årene som kommer beregnes ut fra *forrige års resultat*, for på den måten å gi både eiere og selskapet forutsigbarhet
	6. At ny utbyttepolitikk gjelder for årene 2018-2020 (regnskapsårene 2017-2019)

AU vil i tiden frem mot neste møte kvalitetssikre de foreløpige konklusjonene gjennom å synliggjøre konsekvensene for selskapet og eierne.

1. **Eventuelt**
* Det er blitt kjent for AU at det nylig er sendt et brev fra fagorganisasjonen El og It til en gruppe ordførere på Agder. Dette i forbindelse med at Agder Energi for tiden utreder alternative strategier for datterselskapet Otera Infra. Styret i Agder Energi har saken på sin dagorden 15. mai.

AU har ved flere anledninger tidligere mottatt henvendelse fra tillitsvalgte i Agder Energi med anmodning om å gå særskilt inn i situasjonen rundt Otera. I disse forbindelsene presiserte AU at eierne alltid vil lytte til de ansattes perspektiver, men at det er styret som har ansvar for sakskomplekset.

AU peker også på at det i Agdereiernes kommende eierskapsmelding, kapitel 7, presiseres følgende: *Eiermøtet og Arbeidsutvalget skal fokusere på forhold som kan bidra til positiv verdiutvikling av selskapet. Eiermøte og Arbeidsutvalget behandler ikke enkeltsaker som knytter seg til drift eller naturlig hører inn under styrets ansvar.*AU har tillit til at styret i Agder Energi håndterer saken på beste måte.

Neste planlagte møte i AU: Telefonkonferanse 9. mai kl. 13 – 14.

Ref.

Bjørn Ropstad

Kristiansand, 27.04.2018